Vladas Vitkauskas

Vladas Vitkauskas (sündinud 7. mail 1953 Raseiniai rajoonis) on leedu alpinist ja fotograaf. 

Ta on Baltimaade esimene alpinist, kes on  vallutanud Džomolungma. Tipputõus toimus 10. mail 1993. Aastatel 1993–1995 tõusis ta seitsme tipu klubi kõigile 7 eri paigus asuvaile mäetipule.

27. juunil 2006 püstitas  ta (koos Vitautas Samarinasega) kuumaõhupallil  Leedu kõrgusrekordi (10 640 m).

Ta on Leedu Alpinistide Assotsiatsiooni asutajaid ja oli selle president aastatel 1996–1999.  Ta on Leedu Olümpiakomitee liige.

Fotograafina on tal olnud arvukalt isikunäitusi ja ta on jõudnud auhinnalistele kohtadele rahvusvahelistel fotovõistlustel.

Haridustee 
Ta õppis aastatel 1970–1975 Kaunase Polütehnilises Instituudis.

 Tunnustus 
22. aprillil 1993 jäi kadunuks Džomolungma tipult laskumisel Nepali naisalpinist Pasang Lhamu Sherpa. 10. mail Džomolungma tipult laskumisel leidis tema surnukeha Vladas Vitkauskas. 15. mail tõusis ta kaaslastega uuesti mäele, et surnukeha alla tuua. 1996. aastal pälvis ta selle mehise teo eest Fair Play Rahvusvahelise Komitee poolt väljaantava  auhinna (audiplomi) World Fair Play Award.

Viited

 Välislingid 
V.Vitkauskas ir V.Samarinas oro balionu šturmuos Everesto aukštį. 7.11.2006. delfi.lt (leedu keeles)
Reinhold Messner ja Vladas Vitkauskas. Foto on tehtud Katmandus hotellis

Kategooria:Fotograafid
Kategooria:Leedu alpinistid
Kategooria:Kaunase Tehnoloogiaülikooli vilistlased
Kategooria:Sündinud 1953